sasicodes/solvari-1 huggingface dataset:
உலர்ந்த பசுமையான ஆவாரம் பூக்களை மூன்று தேக்கரண்டி எடுத்து நீரிலிட்டு நன்றாகக் கொதிக்க வைத்து சுவைக்குச் சிறிது பனங்கற்கண்டு சேர்த்து வாரத்தில் மூன்று நாட்கள் குடிக்கலாம்.
உடலுக்குப் பலத்தைக் கொடுக்க ஆவாரம் பூக்களைப் பாசிப்பயறு சேர்த்துச் சமைத்து நெய் கூட்டி சாதத்தில் பிசைந்து அவ்வப்போது சாப்பிட்டு வரலாம்.
மாதவிடாய்க் காலத்தில் உண்டாகும் அடிவயிற்று வலிக்கு ஆவாரை மலர் மொட்டுக்களைக் குடிநீரிலிட்டுப் பயன்படுத்தும் வழக்கம் குஜராத் மக்களிடையே உள்ளது.
தோற்றத்தில் மட்டுமல்ல மருத்துவக் குணத்திலும் கற்றாழையின் செயல்பாடுகள் அழகானவைதான் வேனிற் காலத்துக்கென இயற்கையில் பிரத்யேகமாகப் படைக்கப்பட்ட குளுகுளு மூலிகை கற்றாழை.
இந்திய கிரேக்க எகிப்திய சீனப் பாரம்பரிய மருத்துவத்தில் பல்லாயிரம் ஆண்டுகளாகப் பயன்படுத்தப்பட்டு வரும் அற்புதத் தாவரம் கற்றாழை.
பெயர்க் காரணம் பெண்களுக்கு உண்டாகும் கருப்பை சார்ந்த கோளாறுகளை நீக்குவதால் கன்னி குமரி ஆகிய பெயர்கள் கற்றாழைக்கு நயமாகப் பொருந்துகின்றன.
உணவாக தோல் சீவிய பின் உள்ளிருக்கும் பனிக்கூழ் போன்ற பகுதியை ஆறேழு முறை நீரிலிட்டுச் சுத்தம்செய்து பின் மோருடன் கலந்து உப்பும் சீரகத்தூளும் சேர்த்து மத்து கொண்டு நன்றாகக் கடைந்து எடுத்தால் குளுகுளு கற்றாழைப் பானம் தயார்.
கற்றாழைக் கூழுடன் சிறிது கடுக்காய்ப் பொடி தூவி ஒரு பாத்திரத்தில் வைக்க சில மணி நேரத்தில் வடியும் சாற்றைப் பானமாகவும் மருந்தாகவும் பயன்படுத்தலாம்.
மருந்தாக கற்றாழையில் உள்ள கொலாஜென் எலாஸ்டின் போன்றவை புரதங்களின் உற்பத்தியை அதிகரித்து தேகத்தில் உண்டாகும் வயோதிக மாற்றத்தைத் தள்ளிப்போடுவதாக ஆய்வுகள் நிரூபிக்கின்றன.
கற்றாழையை நன்றாக உலரவைத்து வற்றலாகவோ பொடியாகவோ உணவில் சேர்த்துவந்தால் முதுமையிலும் இளமை காணலாம் எனும் காயகல்ப முறையைப் பற்றி சித்தர் தேரையர் வலியுறுத்துகிறார்.
வீட்டு மருந்தாக கற்றாழையோடு நல்லெண்ணெய் சேர்த்து காய்ச்சித் தயாரிக்கப்படும் எண்ணெய்யைத் தேய்த்துத் தலை முழுக நல்ல உறக்கத்தைக் கொடுக்கும்.
மேல்தோலைச் சீவிவிட்டு உள்ளிருக்கும் பனிக்கூழ் போன்ற பகுதியை முகத்தில் நாள்தோறும் தடவிவர கற்றாழையைப் போல விரைவில் முகமும் பொலிவடையும்.
மாதவிடாய் காலத்தில் உண்டாகும் அடிவயிற்று வலியைக் குறைக்க கற்றாழைச் சாற்றில் சிறிது பனங்கற்கண்டு சேர்த்துக் கொடுப்பது வழக்கம்.
கர்ப்பிணிகளின் உடற்சூட்டைத் தணிக்க சுகப்பிரசவத்தைத் தூண்ட உதவும் பாவனபஞ்சாங்குல தைலத்தில் கற்றாழை சேர்க்கப்படுகிறது.
ஆசனவாய் சார்ந்த நோய்களைத் தடுக்க உதவும் குமரி எண்ணெய் கருப்பைக்கு வலுவூட்டும் குமரி லேகியம் என சித்த மருந்துகளில் கற்றாழையின் பங்கு அதிகம்.
கற்றாழை மடல்களுக்கு இடையில் இரவு முழுவதும் வைத்து முளைகட்டிய வெந்தயத்தைச் சாப்பிட்டுவர வாய்ப்புண் வயிற்றுப்புண் குணமாகும்.
மழை லேசாகப் பெய்ததும் மறுநாள் எங்கு பார்த்தாலும் தளதளவென அறுகம் புல் முளைத்து பசுமையாய் தனி அழகுடன் காட்சிதரும் வழிபாட்டில் அறுகம் புல்லுக்கும் இடமுண்டு.
இதில் சுண்ணாம்புச்சத்து பாஸ்பரஸ் சிடோஸ்டீரால் கரோட்டீன் அபிஜெனின் டிரைடெர்பீனாய்ட்ஸ் போன்ற வேதிப்பொருட்கள் இருக்கின்றன.
உணவாக கண்ணோயொடு தலைநோய் கண்புகைச்சல் இரத்தபித்தம் எனும் சித்த மருத்துவப் பாடல் அறுகம்புல்லின் நோய் போக்கும் தன்மை குறித்து தெளிவுப்படுத்துகிறது.
அறுகம் புல்லானது உடலில் தங்கிய நச்சுக்களை நீக்குவது தோல் நோய்களை அழிப்பது குடல் இயக்கங்களை முறைப்படுத்துவது என பல மருத்துவ குணங்களை கொண்டது.
மருந்தாக இதிலுள்ள ஒருவகையான புரதக்கூறு நம் உடலின் நோய் எதிர்ப்பு ஆற்றலை அதிகரிப்பதாக ஆராய்ச்சி முடிவு தெரிவிக்கிறது.
சமீபத்திய ஆய்வில் விந்தணுக்களின் எண்ணிகை விந்தின் இயக்கத்துக்குத் தேவையான ஃபிரக்டோஸ் அளவை அதிகரிப்பதற்கும் அறுகன்சாறு பயன்படுவது தெரியவருகிறது.
வீட்டு மருத்துவம் அறுகம் புல்லை இடித்துச் சாறு பிழிந்து நீர் சேர்த்து சுவைக்கு சிறிது பனங்கற்கண்டு கூட்டி தினமும் அரை டம்ளர் குடித்துவர உடம்பில் தங்கிய கெட்ட நச்சுப் பொருட்களை வெளியேற்றும்.
அறுகம் புல்லை மஞ்சளோடு சேர்த்து அரைத்து நோய் உள்ள இடங்களில் தொடர்ந்து பூசிவர சொறியும் சிரங்கும் நம் கண்ணுக்குத் தெரியாமல் மறையும் அறுகம் புல்லோடு கடுக்காய்த் தோல் இந்துப்பு சீமை அகத்தி இலை சேர்த்து மோர்விட்டு நன்றாக அரைத்து படர்தாமரை உள்ள பகுதிகளில் பூசலாம்.
அறுகம் புல்லுக்கு ரத்தப்பெருக்கை தடுக்கும் தன்மை இருப்பதால் அடிபட்டு ரத்தம் வடியும்போது உடனடியாக அறுகம் புல்லைக் கசக்கித் தேய்க்கும் வழக்கம் கிராமங்களில் உண்டு.
அறுகன் குடிநீர் ஒரு கைப்பிடி அறுகம்புல் ஐந்து மிளகு ஒரு வெற்றிலை ஆகியவற்றை நீரில் இட்டுக் கொதிக்க வைத்து குடிநீராக காய்ச்சி வடிகட்டி அருந்த நச்சுகளின் தாக்கத்தைக் குறைப்பதோடு ரத்தத்தையும் சுத்திகரிக்கும்.
மலைப் பகுதியில் வசிக்கும் சில பழங்குடி மக்கள் பூச்சி தேள் போன்ற நச்சு உயிரினங்கள் கடிக்கும்போது மேற்சொன்ன அறுகன் குடிநீரையே அதிகம் பயன்படுத்துகின்றனர்.
அம்மை நோய் வந்து குணமான பின்பு அறுகம் புல்லையும் வேப்ப இலைகளையும் இட்டுக் காய்ச்சி தலைக்கு நீர் ஊற்றும் பழக்கத்தை கிராமங்களில் பார்க்க முடியும்.
கன்றுகளுக்கான உணவாகவும் மழை பெய்ததும் உயிர்ப்பெறும் புல்லின் தன்மை குறித்தும் சர்வ சாதாரணமாக அனைத்து இடங்களிலும் முளைத்துக் கிடக்கும் அதன் வளரியல்பு குறித்தும் சங்க இலக்கியப் பாடல்கள் பதிவுசெய்துள்ளன.
ஆல்போல் தழைத்து அருகு போல் வேரூன்றி எனும் வாய்மொழி வழக்கைப் போலவே அறுகம்புல்லின் ஆரோக்கிய குணங்களும் நம் மண்ணில் ஆழ வேரூன்றியவை.
பெயர்க் காரணம் இதன் விதைகள் தோற்றத்திலும் சுவையிலும் சிறுசிறு அரிசிக் குருணைகள் போலிருப்பதால் பச்சரிசி என்றும் தாய்ப்பால் பெருக்கும் உணவு என்பதால் அடைமொழியும் சேர்ந்து அம்மான் பச்சரிசி என்ற பெயர் ஏற்பட்டிருக்கலாம்.
பெடுலின் ஆல்ஃபாஅமைரின் கேம்ஃபால் குவர்சிடின் பைட்டோஸ்டீரால்ஸ் யூபோர்பின் ஏ போன்றவை இதிலுள்ள வேதிப்பொருட்கள்.
உணவாக அம்மான் பச்சரிசி இலைகள் கரிசலாங்கண்ணி பொன்னாங்கண்ணி மணத்தக்காளி போன்ற கீரை வகைகளின் துணையோடு செய்யப்படும் கலவைக் கீரை சமையல் ஆர்க்காடு மாவட்ட கிராமங்களின் முதன்மை உணவு.
முழுத் தாவரத்தையும் பருப்பு மஞ்சள் சீரகம் தக்காளி சேர்த்து கீரையாகக் கடைந்து சாப்பிட உடலுக்குத் தேவையான சத்துக்களை வாரி வழங்கும்.
சிவப்பு நிற அம்மான் பச்சரிசியை உலர்த்திப் பொடிசெய்து ஐந்து கிராம் அளவு பசும்பாலில் கலந்து அருந்த விந்தணுக்கள் அதிகரிக்கும் என்கிறது சித்த மருத்துவம்.
அவுரி அழவனம் அவரை அம்மான் பச்சரிசி அறுகு தோல் காக்கும் என்று தோல் நோய்களுக்கு பயன்படும் பட்டியல் அடங்கிய மூலிகைக் குறளில் அம்மான் பச்சரிசியும் ஒன்று.
விரணமலக் கட்டுமே கந்தடிப்புச் சேர்ந்த தினவிவைகள் தேகம்விட்டு போம் என்ற பாடல் புண் மலக்கட்டு தோல் நோய்கள் வெள்ளைப்படுதல் போன்றவை அம்மான் பச்சரிசியால் குணமாகும் என்பதை சுட்டிக்காட்டுகிறது.
இ கோலி ஷிகெல்லா டிசென்ட்ரியே பாக்டீரியா வகைகளை தலைதூக்க விடாமல் அம்மான் பச்சரிசி தடுப்பதாக ஓர் ஆய்வு தெரிவிக்கிறது.
சிறு அம்மான் பச்சரிசியின் மருத்துவ குணங்கள் பசும்பாலின் குணத்துக்கு ஒப்புமையாக கூறப்படும் மருத்துவக் குறிப்பு சார்ந்த ஆய்வு பல உண்மைகளை வெளிப்படுத்தலாம்.
வைரஸ்களால் உடலில் தோன்றும் மரு பாலுண்ணிகளின் மீது இந்த செடியை உடைக்கும்போது வெளிவரும் பாலைத் தொடர்ந்து தடவிவந்தால் விரைவில் அவை மறையும்.
பாதங்களில் உண்டாகும் கால்ஆணிக்கும் உதட்டில் தோன்றும் வெடிப்புகளுக்கும் நாவில் உண்டாகும் சிறு புண்களுக்கும் அம்மான் பச்சரிசிப் பாலை தடவலாம்.
பாதங்களில் உண்டாகும் எரிச்சல் அரிப்புக்கு அம்மான் பச்சரிசியை மஞ்சளோடு சேர்த்து அரைத்து தேங்காய் எண்ணெய் கலந்து பாதங்களில் தடவினால் விரைவாக நிவாரணம் கிடைக்கும்.
தாய்ப்பாலைப் பெருக்குவதற்காக இதன் சமூலத்தை அரைத்துப் பாலுடனும் வெண்ணெயுடனும் கலந்து கொடுக்கும் வழிமுறை பரவலாகப் புழக்கத்தில் இருக்கிறது.
வித்தியாசமான பெயரைக் கொண்ட அம்மான் பச்சரிசி மருத்துவ குணங்களிலும் வித்தியாசமானதுதான் பொங்கல் பண்டிகையின்போது காப்புக்கட்டும் மூலிகைகளுள் சிறுபீளை முக்கியமானது.
நமது ஆரோக்கியத்துக்கு சிறந்த காப்பாக அமையும் என்பதை உணர்த்துவதற்காகத்தான் பண்டிகை காப்புக்கட்டில் சிறுபீளைக்கு இடம் கொடுத்தது தமிழ்ச் சமுதாயம்.
கடுமையான காற்றுக்கும் உதிராமல் இருக்கும் பூ வளிமுனைப் பூளை என்று வலிமைக்கு எடுத்துக்காட்டாக சிறுபீளையை அகநானூறு குறிப்பிடுகிறது.
பெயர்க் காரணம் பொங்கப்பூ பூளாப்பூ சிறுகண்பீளை பீளைசாறி கற்பேதி பாஷாணபேதி கண்பீளை என சிறுபீளைக்கு நிறைய பெயர்கள் உண்டு.
கற்களைக் கரைக்கும் வன்மையுடையதால் கற்பேதி என்றும் கண்களிலிருந்து வெளியாகும் பீளைபோல இதன் பூக்கள் இருப்பதால் கண்பீளை என்றும் பெயர் உருவானது.
டானின் டிரைடெர்பீன் ஏர்வோஸைடு ஏர்வைன் சுண்ணாம்புச்சத்து இரும்பு வனிலிக் அமிலம் போன்ற தாவர வேதிப்பொருட்கள் சிறுபீளையில் இருக்கின்றன.
உணவாக சிறுபீளையோடு பனைவெல்லம் சம அளவு சேர்த்தரைத்து நெல்லிக்காய் அளவு எடுத்து பாலில் கலந்து குடித்துவர சிறுநீர் எரிச்சல் உடனடியாகக் குறையும்.
சிறுபீளை நெருஞ்சில் மாவிலங்கப்பட்டை வெள்ளரி விதை ஆகியவற்றை சேர்த்துத் தயாரிக்கப்படும் குடிநீரை அருந்த சிறுநீர் நன்றாகப் பிரியும்.
சிறுநீர்ப்பெருக்கி செய்கை மட்டுமின்றி சிறுநீரகக் கற்களை கரைக்கும் வன்மையும் சிறுநீரகப் பாதையில் உருவாகும் கிருமித் தொற்றுக்களை அழிக்கும் தன்மையும் சிறுபீளைக்கு உண்டு.
மருந்தாக ஆய்வு முடிவுகளின் அடிப்படையில் சிறுபீளையானது பேஸில்லஸ் சப்டிலிஸ் ஸ்டஃபிலோகாக்கஸ் ஆரெஸ் போன்ற பாக்டீரியாவுக்கு எதிராகச் செயல்படுவது உறுதிப்படுத்தப்பட்டுள்ளது.
அறுகு சிறுபீளை நெல்லோடு தூஉய்ச் சென்று எனும் சங்கப்பாடல் வரி சிறுபீளை அறுகம்புல் பொடியைச் சாதத்தில் கலந்து சாப்பிட இடுமருந்தால் ஏற்பட்ட பாதிப்புகள் முறியும் என்பதை பதிவிடுகிறது.
குழந்தைகளைக் குளிப்பாட்டும் நீரில் சிறுபீளை சமூலத்தை முழு தாவரம் போட்டுக் கொதிக்க வைத்துப் பயன்படுத்தினால் குழந்தைகளுக்குச் சுரம் தாக்காது என்பது கிராமங்களில் நிலவும் நம்பிக்கை.
பெயர்க் காரணம் வைரத்தைப் போல எலும்புகளுக்கு வலிமை அளிப்பதால் பிரண்டைக்கு வஜ்ஜிரவல்லி என்றொரு பெயரும் உண்டு வஜ்ஜிரம் வைரம்.
கால்சியம் சைடோஸ்டீரால் இரிடாய்ட்ஸ் குவர்சிடின் கரோட்டின் குவாட்ராங்குலாரின் ஏ போன்றவை இதிலிருக்கும் தாவர வேதிப்பொருட்கள்.
இளம் பிரண்டைத் தண்டிலிருக்கும் நாரை நீக்கிவிட்டு நெய் விட்டு வதக்கி உப்பு புளி பூண்டு சின்ன வெங்காயம் சேர்த்து துவையல்போலச் செய்து நல்லெண்ணெய் சிறிது கலந்து சாப்பிட செரிமானத் திறன் அதிகரித்து நல்ல பசி உண்டாகும்.
நெய் விட்டு அரைத்து வதக்கிய பிரண்டையைச் சிறுநெல்லி அளவு சாப்பிட்டுவர மூல நோயில் உண்டாகும் ஆசனவாய் எரிச்சல் வலி ரத்தம் வடிதல் விரைவாக மறையும்.
மருந்தாக பிரண்டையின் சத்துக்கள் ரத்தத்தில் அளவுக்கு மீறி உலாவும் கொழுப்பு வகைகளைக் குறைப்பதற்குப் பயன்படுவதாக சில ஆய்வு முடிவுகள் தெரிவிக்கின்றன.
உடற்பருமன் அது சார்ந்த பிரச்சினைகளுக்கு பிரண்டையின் செயல்பாடுகள் பலன் அளிக்குமா என்பது குறித்தும் நிறைய ஆய்வுகள் நடைபெற்றுக்கொண்டிருக்கின்றன.
வீட்டு மருந்தாக பிரண்டைத் தண்டுகளை நறுக்கி மோரில் உப்பு சேர்த்து வெயிலில் காய வைத்து வடகமாகக் குளிர் காலத்தில் பயன்படுத்தி வர கப நோய்கள் அவ்வளவு எளிதாக அணுகாது என்கிறது தேரையர் காப்பியம் நூல்.
உடல் சோர்வு ஏற்பட்டாலே சுண்ணச் சத்துக் குறைபாடு என்று நினைத்து தாமாகச் சென்று மருந்தகங்களில் கிடைக்கும் கால்சியம் குளிகைகளை வாங்கிச் சுவைக்கும் போக்கு ஆபத்தானது.
சுளுக்கு தசைப்பிடிப்பு உள்ள பகுதிகளில் பிரண்டையை அரைத்து உப்பும் புளியும் சேர்த்து தண்ணீரில் இட்டுக் காய்ச்சி மிதமான சூட்டில் பற்றுபோடலாம்.
பிரண்டையின் தண்டு இலைகளை உலரவைத்துப் பொடி செய்து மிளகும் சுக்கும் சேர்த்து சாதப் பொடியாகப் பயன்படுத்த செரிமானத்தை முறைப்படுத்தும்.
கணுப்பகுதியுடன் கூடிய பிரண்டைத் தண்டை மண்ணுக்குள் புதைத்து வைக்க விரைவாக நமது தோளைத் தாண்டி வளரும் பிள்ளையாக அது உருவெடுக்கும்.
வேதி களைக்கொல்லிகள் பூச்சிக்கொல்லிகளின் ஆதிக்கத்துக்கு முன்பு வயல் வரப்புகளில் நிறைய சிறுசிறு மூலிகைகள் நிரம்பியிருந்தன.
வேதிப்பொருட்களின் வீரியத்தைத் தாண்டி சில மூலிகைகள் வளர்ந்தாலும் அவற்றைக் களைச் செடிகள் என்று மக்கள் பிடுங்கி எறிந்துவிடுகின்றனர்.
பழைய அரிசியுடன் இதன் காயைச் சேர்த்து ஒரு கொதி மட்டும் வேகவைத்து பின் வெந்த அரிசியைக் காயவைத்து நொய்யாக்கி வயிறு மந்தத்துடன் அவதிப்படும் குழந்தைகளுக்குக் கஞ்சியாக்கிக் கொடுக்க பலன் கிடைக்கும்.
பொடுதலை இலைகளுடன் புதினா கறிவேப்பிலை இஞ்சி சேர்த்துத் துவையல்போலச் செய்து சோற்றுடன் பிசைந்து சாப்பிட சுவாசக் கோளாறுகள் மறையும்.
மெலனின் உற்பத்தியைத் தேவையான அளவுக்கு பொடுதலை முறைப்படுத்தும் பதற்றத்தைச் சாந்தப்படுத்தும் தன்மையைக் கொண்டிருப்பது கொசுப்புழுக்களை அழிக்கும் தன்மை போன்ற திறன்களும் பொடுதலைக்கு இருப்பதாக ஆய்வுகள் கூறுகின்றன.
வீட்டு மருந்தாக வறுத்த ஓமத்துடன் பொடுதலையைச் சேர்த்தரைத்து நீர்விட்டு நன்றாகக் கொதிக்க வைத்து ஒரு சங்கு அளவு கொடுக்க குழந்தைகளுக்கு ஏற்படும் கழிச்சல் வயிற்றுவலி ஆகியவை கட்டுப்படும்.
பொடுதலையின் காய் இலையை இடித்துச் சாறு பிழிந்து சம அளவு நல்லெண்ணெய் கூட்டி சிறிது மிளகுத் தூள் சேர்த்து வெயிலில் வைத்து நன்றாக சுண்டச் செய்து சாறு முழுவதும் வற்றியபின் எண்ணெயை எடுத்துக்கொள்ள வேண்டும்.
மேலும் முழுத் தாவரத்திலிருந்து சாறு எடுத்துபின் நல்லெண்ணெய் கூட்டி அடுப்பில் வைத்துக் காய்ச்சி இறுதியில் மிளகுத் தூள் சேர்த்தும் கூந்தல் தைலமாகப் பயன்படுத்தலாம்.
தலைக்கு வந்த நோயை விரட்டுவதால் மூலிகைக் குழுவுக்கு தலைமையேற்கும் பொறுப்பை பொடுதலைக்கு வழங்கியுள்ளது இயற்கை எனச் சொல்லலாம் சுண்டக்கா மாதிரி இருந்துக்கிட்டு என்ன வேலை பண்றான் பாரு எனும் சொலவடையைக் கேள்விப்பட்டிருப்பீர்கள்.
சுண்டைக்காயின் கசப்புத் தன்மை காரணமாக அதன் பெயரைக் கேட்டவுடனே காய்ந்த சுண்டை வற்றலைப் போல் பெரும்பாலோரின் முகமும் சுண்டிவிடுகிறது.
கசக்கும் சுண்டைக்கு முகம் சுளிக்காமல் உணவில் இடமளிக்க இனிக்கும் வாழ்வு நிச்சயம் பெயர்க் காரணம் காய்கள் சுண்டிவிடும் தன்மை கொண்டவை என்பதால் சுண்டை என்ற பெயர் உருவாகியிருக்கலாம்.
சுண்டையின் வகைகளில் மலைச்சுண்டை அதிகக் கசப்புச் சுவை கொண்டது வீட்டுத் தோட்டங்களில் வளரும் பால் சுண்டைக்குக் கசப்புத் தன்மை சிறிது குறைவு.
வயிற்றுவலி உப்புசம் ஏப்பம் சுவையின்மை போன்ற செரியாமை சார்ந்த அறிகுறிகளைக் குணப்படுத்த சுண்டை வற்றல் மட்டுமே போதும் என்கிறது சித்த மருத்துவம்.
அதிக அளவு அமிலச் சுரப்புகளிலிருந்து வயிற்றுத் தசைகளுக்குப் பாதுகாப்பளிக்கும் சளி திரவத்தை சுரக்கச் செய்து வயிற்றுப் புண்கள் ஏற்படாமல் இதன் இலைச் சாறு தடுப்பதாக ஆய்வுகள் தெரிவிக்கின்றன.
சுண்டை வற்றல் நெல்லி வற்றல் வெந்தயம் மாதுளை ஓடு சீரகம் கறிவேப்பிலை இவற்றை லேசாக வறுத்துப் பொடிசெய்து வைத்துக்கொண்டு ஐந்து சிட்டிகை அளவு மோரில் கலந்து அருந்தினால் கழிச்சலும் ஆசனவாய் எரிச்சலும் குறையும்.
என்ன சாப்பிட்டாலும் பிள்ளையின் உடம்புல ஒட்ட மாட்டேங்குதே என்று அங்கலாய்க்கும் பெற்றோர்கள் சுண்டைக்கு அவ்வப்போது உணவில் இடம் அளிக்கலாம்.
வயிற்றுக்குள் குறுகுறுவென நடனமாடும் புழுக்களை அழித்து செரிமானப் பகுதியைச் சுத்தம் செய்ய சுண்டையைவிடச் சிறந்த உணவு இல்லை என்பதை இந்தத் தலைமுறையும் புரிந்துகொண்டால் செரிமான நோய்கள் தலை காட்டாது.
முடக்கறுத்தான் இட்லி முடக்கறுத்தான் தோசை முடக்கறுத்தான் பிரியாணி என நவீன சமையல் உலகத்தில் நீக்கமற இடம்பிடிக்கத் தொடங்கியிருக்கும் மூலிகை முடக்கறுத்தான்.
பலூன் போன்ற அமைப்பிலிருக்கும் இதன் காய்களை கைகளுக்கு இடையில் வைத்துத் தட்டும்போது பட்டாசு வெடிப்பதைப் போன்ற ஒலி உண்டாக்கும்.
உழிஞை என்ற பெயரில் முடக்கறுத்தானின் வளரியல்பு பற்றி நுண்கொடி உழிஞை என பதிற்றுப்பத்தும் நெடுங்கொடி உழிஞை என புறநானூறும் விவரிக்கின்றன.
உணவாக சிறுவர்களுக்கு பட்டாசுக் காய் கொடியாகப் பரவசப்படுத்தும் முடக்கறுத்தான் முதியவர்களுக்கோ வலிநிவாரணி மூலிகையாக உருமாறி ஆச்சர்யப்படுத்தும்.
தோசைக்கு மாவு அரைக்கும் போதே கொஞ்சம் முடக்கறுத்தான் இலைகளையும் சேர்த்து அரைத்து நோய் போக்கும் முடக்கறுத்தான் தோசைகளாகச் சுவைக்கலாம்.
முடக்கறுத்தான் இலைகளை நீரில் போட்டு நன்றாகக் கொதிக்க வைத்து கிரீன் டீ சாயலில் உடல் சோர்வடைந்திருக்கும் போது பருக உடனடியாக உற்சாகம் பிறக்கும்.
இதன் இலைகள் சீரகம் மிளகு பூண்டு வெங்காயம் கொண்டு செய்யப்படும் நறுமணம் மிகுந்த முடக்கறுத்தான் ரசம் மலக்கட்டு முதல் மூட்டுவலி வரை நீக்கும் செலவில்லா மருந்து.
சூலைப்பிடிப்பு சொறி சிரங்கு காலைத் தொடுவாய்வு எனத் தொடங்கும் முடக்கறுத்தானைப் பற்றிய அகத்தியரின் பாடல் வாத நோய்கள் மற்றும் தோல் நோய்களுக்குச் சிறந்தது என்பதை விளக்குகிறது.
முடக்கறுத்தான் முழுத் தாவரம் வாத நாராயணன் இலைகள் நொச்சி வேர் பேய்மிரட்டி இலைகள் ஆகியவற்றைச் சேர்த்தரைத்து நல்லெண்ணெயோடு சேர்த்துக் காய்ச்சித் தயாரிக்கப்படும் எண்ணெயை உடல் பிடிப்பு தைலமாகப் பயன்படுத்த வலி சுளுக்குப் பிடிப்புகள் மறையும்.
கருப்பையில் உள்ள அழுக்குகளை முழுமையாக வெளியேற்ற பிரசிவித்த பெண்களின் அடிவயிற்றுப் பகுதியில் முடக்கறுத்தான் இலைகளை அரைத்துப் பற்றுப் போடும் வழக்கம் அநேக இடங்களில் உண்டு.
ஈரப்பசை நிறைந்த மண்ணில் முடக்கறுத்தான் விதைகளை விதைக்க சில வாரங்களிலேயே கொடியாகப் படர்ந்து தோட்டத்தையே ஒரு சுற்று சுற்றி வந்து மேலும் படர்வதற்கு இடம் இருக்கிறதா என்று செல்லமாக விசாரிக்கும்.
ஆரோக்கியத்தை வாரி வழங்கும் வள்ளல் ஆகும் இதழுக்கு உவமை சுவையில் தனிமை கொடி நளினத்தில் பதுமை நோய்களுக்கு எதிராகக் கடுமை இந்த மூலிகைப் புதிருக்கான விடை கோவைப் பழம்.
சங்க இலக்கியப் புலவர்களுக்கும் சரி நவீனக் கவிஞர்களுக்கும் சரி உதட்டுக்கும் சிவப்பு நிறத்துக்கும் உவமையாக அதிகம் பயன்பட்டது கோவைப் பழம்தான் இதன் இலைகளையும் கரியையும் ஒன்றாக அரைத்து வகுப்பறையின் கரும்பலகையை மெருகேற்றிய வித்தை முந்தைய தலைமுறை மாணவர்களுக்குச் சொந்தம்.
மூவிரல் கோவை ஐவிரல் கோவை நல்லக் கோவை பெருங் கோவை கார்க் கோவை கருடக் கோவை இனிப்புக் கோவை மணற் கோவை அப்பக் கோவை போன்ற வகைகளும் உண்டு.
குளுக்கோஸ் வளர்சிதை சுழற்சியில் இருக்கக்கூடிய சில நொதிகளைக் கட்டுப்படுத்தி ரத்தச் சர்க்கரை அளவைக் குறைக்க உதவுவதாக ஆய்வுகள் தெரிவிக்கின்றன.
இனிப்பு நீர் கூட்டோடு அகற்றும் கோவைக் கிழங்கு காண் எனும் பாடலில் சுட்டப்பட்டுள்ள இனிப்பு நீர் நீரிழிவு நோயில் முக்கிய குறிகுணமான அதிகமாகச் சிறுநீர்க் கழிதல் சிறுநீரில் சர்க்கரை கலந்து வெளியேறுவதைக் குறிப்பதாக இருக்கலாம்.
இதன் இலையை குடிநீரிலிட்டோ இலையை உலர வைத்துப் பொடி செய்தோ சிறிதளவு தண்ணீரில் கலந்து வழங்க கண்களுக்குக் குளிர்ச்சி கிடைக்கும்.
சிறுநீர் எரிச்சலை குணமாக்க கோவைக் கொடியை இடித்துச் சாறெடுத்து வெள்ளரி விதைகள் கலந்து கொடுப்பது சில கிராமங்களில் முதலுதவி மருந்து.
இதன் இலைச் சாற்றை வெண்ணெயோடு சேர்த்தரைத்து சொறி சிரங்குகளுக்குப் பூசும் உத்தியை காஞ்சிபுரம் மாவட்ட மக்கள் பின்பற்றுகின்றனர்.
கண்கவரும் கிராமத்துப் பசுமையையும் ஆங்காங்கே துள்ளியோடும் ஓடை நீரின் சலனத்தையும் ரசித்துக்கொண்டு வயல் வரப்புகளில் காலணி அணியாமல் மெய்மறந்து நடந்துகொண்டிருந்தபோது நறுக்கென்று நமது பாதங்களைச் சில முட்கள் பதம் பார்த்திருக்கும்.
ஆழமான நமது ரசனைக்குத் தடைபோட்ட அந்த முட்கள் நெருஞ்சில் தாவரத்துக்குச் சொந்தமானவை வாழ்வின் சிறு பகுதியாவது கிராமத்தில் கழித்தவர்களுக்கு மூலிகை சார்ந்த நினைவுகள் பல இயற்கைக் கதைகள் பேசும்.
இன்று கதை பேசவிருக்கும் கிராமத்து மூலிகை நெருஞ்சில் பெயர்க் காரணம் திரிகண்டம் நெருஞ்சிப்புதும் சுவதட்டம் கோகண்டம் காமரசி கிட்டிரம் சுதம் போன்ற வேறு பெயர்களும் நெருஞ்சிலுக்கு உண்டு.
யானையின் கொழுப்புப் படிமம் நிறைந்த பாதங்களைத் துளைத்து யானையைத் தலை வணங்கச் செய்வதால் யானை வணங்கி என்ற பெயரும் காமத்தைப் பெருக்கும் தன்மை இருப்பதால் காமரசி எனும் பெயரும் இதற்கு உள்ளன.
ஹெகோஜெனின் ஸாந்தோசைன் பீட்டா சைடோஸ்டீரால் டையோசின் டையோஸ்ஜெனின் ஆகிய தாவர வேதிப்பொருட்களைக் கொண்டிருக்கிறது.
உணவாக நெருஞ்சில் செடியை அரிசியோடு சேர்த்து வேக வைத்து வடித்த கஞ்சியோடு நாட்டுச் சர்க்கரை கலந்து கொடுக்க சிறுநீர் எரிச்சல் வெள்ளைப்படுதல் நோய் குணமாகும்.
நீர்க்கட்டு துன்மாமிசம் கல்லடைப்பு நெருஞ்சிநறும் வித்தை நினை எனும் அகத்தியரின் பாடல் நீரடைப்பு சதையடைப்பு கல்லடைப்பு சார்ந்த அறிகுறிகளைக் குறைப்பதில் நெருஞ்சில் சிறந்தது என்பதை வலியுறுத்துகிறது.
வீட்டு மருந்தாக நெருஞ்சில் செடியை அரைத்து வெள்ளாட்டுப் பாலில் ஊற வைத்து வடிகட்டி தேனில் கலந்து கொடுக்க ஆண்மை அதிகரிக்கும் என்கிறது சித்த மருத்துவம்.
நெருஞ்சில் விதைப் பொடி நீர்முள்ளி விதைப் பொடி வெள்ளரி விதைப் பொடி ஆகியவற்றை ஒன்றுசேர்த்து பாலில் கலந்து குடித்துவர விந்தணுக்களின் எண்ணிக்கை அதிகரிக்கும்.
நெருஞ்சில் பொடி கொண்டு தயாரிக்கப்படும் நெருஞ்சில் பானத்தை சுரத்தைக் குறைப்பதற்காக காஷ்மீர் பகுதி மக்கள் பயன்படுத்துகின்றனர்.
நெருஞ்சில் குடிநீர் நெருஞ்சில் தாவரத்தைக் காய வைத்துக் குடிநீராகக் காய்ச்சி வெயில் காலத்தில் குடிக்க உடல் வெப்பத்தைக் குறைத்துக் குளிர்ச்சியை உண்டாக்கும்.
நெருஞ்சி நெருக்கமாகும் வெட்டிவேரு வாசம் வெடலப்புள்ள நேசம் பாடல் மட்டுமல்ல அந்தப் பாடல் உருவாக அடிப்படையாக இருந்த வெட்டிவேர் எனும் வாசனைமிக்க மூலிகையும் மனதுக்கு இதமளிக்கக்கூடியதுதான்.
தாவர உறுப்புகளில் மலர்கள் இலைகள் ஆகியவை நறுமணம் பரப்புவதைப் போல வெட்டிவேர் தாவரத்தில் அதனுடைய வேர்களும் மணம் பரப்பும் சிறப்புடையவை.
ஆற்றங்கரைகளின் இருபுறங்களிலும் வேலியாக அமைந்து மண் அரிப்பைத் தடுப்பதற்காகப் பயன்பட்டதால் இருவேலி எனும் பெயர் ஏற்பட்டிருக்கலாம்.
உணவாக பனைவெல்லம் மற்றும் தண்ணீர் கலந்து தயாரிக்கப்படும் வெட்டிவேர் பானத்தை மண்பானையில் வைத்துப் பருக இரைக்குழலில் இறங்கும்போதே குளிர்ச்சியை உணர வைக்கும்.
மருந்தாக இதிலிருந்து பிரித்தெடுக்கப்படும் நறுமண எண்ணெய்க்கு தோலில் ஏற்படும் கருந்திட்டுக்களைக் குறைக்கும் தன்மை இருப்பதாக ஆய்வுகள் நிரூபிக்கின்றன.
வாகனப் புகை தொழிற்சாலைப் புகை என பல்வேறு மாசுகளிருந்து வெளியேறி அழியாமல் நமது சூழலோடு கலந்திருக்கும் பென்சோபைரீன் எனப்படும் புற்று விளைவிக்கும் பொருளின் வேதிஇணைப்பை உடைக்கும் தன்மை வெட்டிவேருக்கு இருப்பதாக ஆய்வுகள் தெரிவிக்கின்றன.
செக்கில் ஆட்டிய தேங்காய் எண்ணெயில் வெட்டிவேர் ஆவாரம் பூ சடாமஞ்சி போன்ற மூலிகைகளைச் சேர்த்து ஊறவைத்து முடித் தைலமாக உபயோகிக்க தலைமுடிக்குக் கூடுதல் ஆரோக்கியம் கிடைக்கும்.
வெட்டிவேர் ஆவாரம் பூ ரோஜா இதழ்கள் செம்பருத்தி இதழ்கள் ஆகியவற்றை நன்றாக உலர்த்திப் பொடித்து வைத்துக் கொண்டு தண்ணீரில் குழைத்து ஃபேஸ்பேக் போல முகத்துக்குப் பயன்படுத்த முகம் பொலிவடையும்.
வாச வெட்டிவேர் விசிறி வன்பித்த கோபமோடு எனத் தொடங்கும் பாடல் வெட்டிவேரால் செய்யப்பட்ட விசிறியால் உடலில் உண்டாகும் எரிச்சல் அதிதாகம் மற்றும் வெப்பம் காரணமாக உண்டாகும் நோய்கள் குறையும் என்பதைப் பதிவிடுகிறது.
சாளரங்களில் வெட்டிவேரால் செய்யப்பட்ட தட்டிகளைத் தொங்கவிட்டு லேசாக நீர்த் தெளிக்க நறுமணம் கமழும் இயற்கைக் காற்று இலவசமாகக் கிடைக்கும்.
அந்தக் காலத்தில் திருவிழாக்கள் தொடங்கி திருமண நிகழ்வுகள் வரை மக்களின் விருப்ப பானமாக இருந்த நன்னாரி சர்பத் பாரபட்சமின்றி ஆரோக்கியத்தை அள்ளிக் கொடுத்தது.
பன்னாட்டுக் குளிர்பானங்களின் வருகையால் சரிந்த நன்னாரி பானத்தின் மகத்துவத்தை மீட்டெடுப்பது இனி நோயில்லாமல் வாழ்வதற்குக் கட்டாயம்.
சில்லென்ற குளிர்ச்சியை உடல் உறுப்புகளுக்கு வழங்க குளிரூட்டும் இயந்திரங்கள் தேவையில்லை ஐஸ்கட்டிகள் அவசியமில்லை நன்னாரி பானம் போதும்.
பெயர்க்காரணம் அங்காரிமூலி நறுநெட்டி பாதாளமூலி பாற்கொடி வாசனைக் கொடி சாரிபம் கோபாகு சுகந்தி கிருஷ்ணவல்லி நீருண்டி போன்றவை நன்னாரியின் வேறு பெயர்கள்.
இந்தத் தாவரத்தில் பால் இருக்கும் என்பதால் பாற்கொடி என்றும் வாசனையைக் கொடுப்பதால் சுகந்தி என்றும் பூமிக்குள் வளரும் இதன் வேர்த்தொகுப்பைக் கருத்தில்கொண்டு பாதாளமூலி என்ற பெயரும் இதற்கு அமைந்தது.
நன்னாரி பனைவெல்லம் எலுமிச்சைச் சாறு தண்ணீர் ஆகியவற்றைச் சேர்த்துத் தயாரிக்கப்படும் நன்னாரி சர்பத் அனைவரது வீட்டிலும் புழங்க வேண்டிய மூலிகை பானம்.
மருந்தாக புற்றுநோய் செல்களுக்கு எதிராகச் செயல்படும் தன்மையும் பாக்டீரியா வளர்ச்சியைத் தடுக்கும் ஆற்றலும் நன்னாரிக்கு இருப்பதாக உறுதிப்படுத்துகின்றன ஆய்வுகள்.
வீட்டு மருந்தாக நன்னாரி வேரை ஒன்றிரண்டாக இடித்து தண்ணீரில் ஊறவிட்டு சிறிது கருப்பட்டி சேர்த்துப் பருக செரிமானம் சீராகும்.
சிறுநீரகப் பாதை தொற்று காரணமாக ஏற்படும் சிறுநீர் எரிச்சல் சிறுநீர் அடைப்பு போன்ற அறிகுறிகளுக்கு நன்னாரி வேரை உலர்த்திப் பொடித்து பாலில் கலந்து அருந்த உடனடிக் குணம் கிடைக்கும்.
நன்னாரி வேரை நன்றாக இடித்து பாக்கு அளவு பாலில் கலந்து தொடர்ந்து சாப்பிட்டுவர தேகத்தில் சுருக்கங்கள் அவ்வளவு சீக்கிரத்தில் உண்டாகாது என்கிறது மூலிகை கற்பமுறை.
குழந்தையின் மழலை மொழி தரும் இனிமையைப் போலவே துத்தியின் உறுப்புகளும் தனது மருத்துவக் குணங்களின் மூலம் நமக்கு இனிமையை அள்ளிக்கொடுக்கும்.
சாலையோரங்களில் சுமார் மூன்று அடிவரை வளர்ந்து மஞ்சள் நிறப்பூக்களை ஏந்திக்கொண்டிருக்கும் நிறைய துத்திகளை இந்தப் பருவத்தில் தாராளமாகப் பார்க்க முடியும்.
சிறுதுத்தி மலைத்துத்தி பெருந்துத்தி வாசனைத்துத்தி அரசிலைத்துத்தி கருந்துத்தி பணியாரத்துத்தி பொட்டகத் துத்தி எனப் பல வகைகள் உள்ளன.
துத்தி இலைகளோடு பொன்னாங்கண்ணி மணத்தக்காளி பாசிப்பருப்பு சேர்த்துச் சமைக்கப்படும் கீரைக் கடையல் மூல நோயை ஆரம்பத்திலேயே வேரறுக்கும் மாமருந்து.
கணீர் கணீர் என்ற ஒலியுடன் இருமல் துன்பப்படுத்தும்போது இதன் பூக்களை நெய்விட்டு வதக்கிச் சாப்பிட விரைவில் நிவாரணம் கிடைக்கும்.
துத்தியிலிருந்து பிரித்தெடுக்கப்படும் சத்துக்கள் மூளையில் ஏற்படும் புற்றுநோய் செல்கள் மற்றும் பெருங்குடல் புற்று செல்களின் வளர்ச்சியைக் கட்டுப்படுத்தியதை ஆராய்ச்சிப் பதிவு செய்கிறது.
சிறுநீரடைப்பு ஏற்படும் போது துத்தி இலை மற்றும் சின்ன வெங்காயத்தை நீரிலிட்டுக் கொதிக்கவைத்து அடிவயிற்றுப் பகுதியில் ஒத்தடம் இடலாம்.
இலைகளை நீர்விட்டுக் கொதிக்கவைத்து அதில் சிறிது உப்பு சேர்த்து வாய் கொப்புளிக்க பல் ஈறுகளில் ரத்தம் வடிதல் ஈறுகளில் வீக்கம் முதலியவை மறையும்.
முல்லையுங் குறிஞ்சியும் முறைமையிற் றிரிந்து பாலை என்பதோர் படிவங் கொள்ளும் என்று சிலப்பதிகாரத்தில் சுட்டப்படும் பாலைத் திணைக்கு உரித்தான மரம் வெட்பாலை.
ஃப்ளேவனாய்ட்கள் டானின்கள் பீனால்கள் ஸ்டிக்மாஸ்டிரால் லுபியால் ரைடியால் போன்ற தாவர வேதிப் பொருட்களை உள்ளடக்கியது.
சுரத்தால் உண்டாகும் உடல் களைப்பைப் போக்கவும் சோர்ந்திருக்கும் செரிமான உறுப்புகளைத் தூண்டிவிடவும் இதன் மரப்பட்டைக் குடிநீர் பயன்படும்.
மருந்தாக விலங்குகளில் நடத்தப்பட்ட ஆய்வு ஒன்று வெட்பாலை அரிசி அதிக ரத்த அழுத்தத்தைக் கட்டுப்படுத்துவதாகவும் நல்ல கொழுப்பின் அளவை அதிகரிப்பதாகவும் தெரிவிக்கிறது.
இதன் இலைகளிலிருந்து பிரித்தெடுக்கப்படும் இன்டிரூபின் எனும் வேதிப்பொருளுக்குப் பூஞ்சைத் தொற்றுகளை அழிக்கும் செயல்பாடு இருப்பதாகப் பதிவு செய்யப்பட்டுள்ளது.
ஒரு பெரிய பாத்திரத்தில் ஒரு லிட்டர் தேங்காய் எண்ணெய் ஊற்றி அதில் தேவையான அளவு நறுக்கி வைத்த வெட்பாலை இலைகளைப் போட்டு ஏழு நாட்கள் காலை முதல் மாலை வரை வெயிலில் வைக்க வேண்டும்.
இதை உணவாகத் தொடர்ந்து பயன்படுத்த பொன் போன்ற தேகத்தைக் காணலாம் என்ற பொருளில் பொன்னாங்காணி பொன்ஆம்காண்நீ என்ற பெயர் உருவானது.
உணவாக பொன்னாங்காணி இலைகளோடு பாசிப்பயறு வெங்காயம் பூண்டு மிளகு கொத்துமல்லித் தூள் தேங்காய் மற்றும் புளி சேர்த்துச் சமைக்கலாம்.
பொன்னாங்காணி இலைகளை நெய்யில் வதக்கியபின் மிளகு உப்பு சேர்த்து புளிப்பு நீக்கி தொடர்ந்து சாப்பிட்டுவர பார்வை அதிகரிப்பதோடு வாழ்நாளும் அதிகரிக்கும் என்கிறது சித்த மருத்துவம்.
இரும்புச் சத்து சுண்ணச் சத்து பாஸ்பரஸ் வைட்டமின் சி வைட்டமின் பி எனப் பல்வேறு ஊட்டச்சத்துக்கள் இருப்பதால் கர்ப்பிணிகளுக்கான உணவுப் பட்டியலில் பொன்னாங்காணியைச் சேர்க்கப் பரிந்துரைக்கலாம்.
பொதுவாக எதிர்ஆக்ஸிகரணி ஆண்டி ஆக்ஸிடண்ட்ஸ் கூறுகள் நிறைந்த தாவரங்களைக் கற்ப மூலிகைகளாக வகைப்படுத்தியுள்ளது சித்த மருத்துவம்.
மருந்தாக கிருமிநாசினி செய்கையுடைய இதன் இலைகள் வயிற்றுப் புண்களை விரைவாகக் குணப்படுத்துவதாக இண்டர்நேஷனல் ஜர்னல் ஆஃப் பார்மகக்னோஸி அண்ட் ஃபைட்டோ கெமிக்கல் ரிசர்ச் எனும் ஆய்விதழில் வெளியான கட்டுரை தெரிவிக்கிறது.
வீட்டு மருந்தாக ரத்தக் குறைவு தலைமுடி வளர்ச்சி மூலம் கண் பார்வை நரம்பு மண்டலத்தைப் பலப்படுத்த எனப் பல வகைகளில் பொன்னாங்காணியைச் சோளகர் பழங்குடிகள் மருந்தாகப் பயன்படுத்துகின்றனர்.
முற்காலத்தில் தென்னிந்தியாவின் பெரும்பாலான இடங்களில் கர்ப்பிணிகளின் உடல் வலிமையை அதிகரிக்க பொன்னாங்காணிக் கீரையை அன்பளிப்பாக வழங்கும் பழக்கம் இருந்திருக்கிறது.
பொன்னாங்காணி இலைச் சாறோடு பல மூலிகைகள் சேர்த்துத் தயாரிக்கப்படும் பொன்னாங்காணித் தைலத்தை தலைக்குத் தேய்த்துக் குளிக்க கை கால் எரிச்சல் உடற்சூடு ஆரம்பநிலை மூலம் வெள்ளைப்படுதல் போன்ற வெப்பம் சார்ந்த நோய்கள் கட்டுப்படும்.